wickkiey/tamil-wikipedia-markdown huggingface dataset:
# கேன்ஃபீல்டைட்டு



**கேன்ஃபீல்டைட்டு** (*Canfieldite*) என்பது Ag<sub>8</sub>SnS<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வெள்ளி வெள்ளீயம் சல்பைடு கனிமமாகும். பன்னாட்டு கனிமவியல் சங்கம் கேன்ஃபீல்டைட்டு கனிமத்தை Cfi என்ற குறியீட்டால் அடையாளப்படுத்துகிறது. கேன்ஃபீல்டைட்டு கனிமமானது பொதுவாக வெள்ளீயம் தளத்தில் மாறுபட்ட அளவு செருமேனியம் பதிலீடையும், கந்தகத் தளத்தில் தெலூரியம் பதிலீடையும் கொண்டுள்ளது. கேன்ஃபீல்டைட்டுக்கும் அதன் செருமானிய ஒப்புமையான ஆர்கைரோடைட்டுக்கும் இடையே ஒரு முழுமையான தொடர் உள்ளது. கருப்பு நிறத்தில் நேர்ச்சாய்சதுரப் படிகங்களாக இக்கனிமம் உருவாகிறது. இவை பெரும்பாலும் இரட்டைப் படிகங்களாக மாறுவதால் கனசதுர வடிவில் தோன்றும். மிகவும் பொதுவான வடிவம் திராட்சைக் கொத்து போன்ற திண்மமாகும். மோவின் கடினத்தன்மை அளவு கோலில் இதன் கடினத்தன்மை மதிப்பு 2.5 என்றும் ஒப்படர்த்தி 6.28 என்றும் மதிப்பிடப்படுகிறது. கேன்ஃபீல்டைட்டு பிளவு இல்லாமல் சங்குருவான முறிவை வெளிப்படுத்துகிறது.  

கேன்ஃபீல்டைட்டு கனிமம் முதன்முதலில் 1893 ஆம் ஆண்டு பொலிவியாவின் போடோசி துறையின் கோல்குச்சாகாவில் கண்டுபிடிக்கப்பட்டு விவரிக்கப்பட்டது. இது அமெரிக்க சுரங்கப் பொறியாளரான பிரடெரிக் அலெக்சாண்டர் கேன்ஃபீல்டு (1849–1926) என்பவரின் நினைவாக கேன்ஃபீல்டைட்டு எனப் பெயரிடப்பட்டது.
# சோப்ராஜ் மகப்பேறு மருத்துவமனை


**சோப்ராஜ் மகப்பேறு மருத்துவமனை** (*Sobhraj Maternity Hospital*) என்பது பாக்கித்தானின் கராச்சியில் உள்ள ஒரு மருத்துவமனையாகும். இது கராச்சியின் இரண்டாவது பழமையான மருத்துவமனையும் நகரத்தின் பழமையான மகப்பேறு மருத்துவமனையாகும்.  

இது கராச்சி பெருநகர மாநகராட்சியின் நிர்வாகத்தின் கீழ் செயல்படுகிறது.  

## வரலாறு
சோப்ராஜ் மகப்பேறு மருத்துவமனை 1928ஆம் ஆண்டு சேதுமால் சோப்ராஜால் அவரது மனைவி கிசென் தேவி சோப்ராஜின் நினைவாக நிறுவப்பட்டது. ஆரம்பத்தில் இவர் பெண்கள் நலச் சுகாதாரப் பிரிவாகச் செயல்பட்டது.  

1975-ஆம் ஆண்டில், மருத்துவமனை இதன் தனியார் பிரிவில் மூன்று மாடிக் கட்டடத்தினை இணைத்ததன் மூலம் விரிவடைந்தது. மேலும் 1979-ஆம் ஆண்டில், தாய், சேய் மையம் ஒரு மகப்பேறு இல்லமாக மேம்படுத்தப்பட்டது. இதே ஆண்டு, ராயல் மகப்பேறியல் மற்றும் மகளிர் மருத்துவக் கல்லூரி, முதுநிலை மருத்துவப் பாடங்களைக் கற்பிப்பதற்காக அங்கீகரித்தது. மருத்துவர்கள் மற்றும் அறுவை சிகிச்சை நிபுணர்கள் கல்லூரி 1987-ஆம் ஆண்டு இந்த மருத்துவமனைக்கு அங்கீகாரம் அளித்தது.  

1991-ஆம் ஆண்டில், சோப்ராஜ் மகப்பேறு மருத்துவமனை செவிலியர் கல்வி, பயிற்சிக்காக ஒரு செவிலியர் பள்ளியை நிறுவியது. மேலும் இந்த நிறுவனம் 2001-ஆம் ஆண்டில் மகப்பேறு மருத்துவமனையாகத் தரம் உயர்த்தப்பட்டது.
# அரிதா சாவித்திரி



**அரிதா சாவித்திரி** (*Haritha Savithri*) என்பவர் மலையாள எழுத்தாளரும், மனித உரிமை ஆர்வலரும் மொழிபெயர்ப்பாளரும் ஆவார். 2022-ஆம் ஆண்டில் *"முரிவேட்டவருடே பதகல்" என்ற* நாடக நாவலுக்காகவும் 2023-ஆம் ஆண்டில் *"ஜின்"* நாவலுக்காகவும் கேரள சாகித்திய அகாதமி விருது இவருக்கு வழங்கப்பட்டது.  

## இளமை
அரிதா இந்தியாவில் கேரள மாநிலம் கொல்லம் மாவட்டத்தில் உள்ள கருநாகப்பள்ளி என்ற சிறிய நகரத்தில் பிறந்தார். கேரளப் பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்ற இவர், பார்சிலோனா பல்கலைக்கழகத்தில் உயர்கல்வி பயின்றார். அரிதா, இப்போது பார்சிலோனா பல்கலைக்கழகத்தில் ஆங்கில மொழியியலில் முனைவர் பட்ட ஆராய்ச்சி செய்து வருகிறார்.  

## நூல் பட்டியல்

### சோகக்கதை

- முரிவேட்டவருடே பதகல்

### மொழிபெயர்ப்புகள்

- இசுகண்டர் பாலாவின் *இசுதான்புல்லின் துலிப்* (Tulip of Istanbu)
- சமர் யாசுபெக்கின் *தி கிராசிங்* (The Crossing)
- அகமது உமித் எழுதிய *ஒரு விழுங்கலின் அழுகை* (The Cry of a Swallow)

### புனைவு

- *ஜின்* (Zin)

### குழந்தைகள் இலக்கியம்

- எசுபானிய நாடோடிக் கதைகள் (*Spanish Nadodikathakal*)

## விருதுகள்

- 2022ல் முரிவேட்டவருடே பாடல்கள் என்ற பயணக்கட்டுரைக்கான கேரளச் சாகித்திய அகாதமி விருது
- 2023-இல் ஜின் நாவலுக்காகக் கேரளச் சாகித்திய அகாதமி விருது.
- 2024-ஆம் ஆண்டில் ஜினுக்கு கேரள மாநில நூலகக் குழு வழங்கிய கடம்மனிட்டா விருது
# கேரளச் சாகித்திய அகாதமி விருது


**கேரளச் சாகித்திய அகாதமி விருது** (*Kerala Sahitya Akademi Award*) என்பது 1958 முதல், மலையாள எழுத்தாளர்களின் சிறந்த இலக்கியத் தகுதிக்காக, கேரளச் சாகித்திய அகாதமியால் (கேரள இலக்கியக் கழகம்) ஆண்டுதோறும் வழங்கப்படும் விருதாகும். இந்த விருது பல்வேறு பிரிவுகளில் வழங்கப்படுகிறது. மலையாள எழுத்தாளர்களை அகாதமியின் சிறப்பு உறுப்பினர்களாகச் சேர்ப்பதற்காகக் கேரளச் சாகித்திய அகாதமி நிதியுதவியும் வழங்கப்படுகிறது.  

## விருதுகள்

- கவிதைக்கான கேரளச் சாகித்திய அகாதமி விருது
- நாவலுக்கான கேரளச் சாகித்திய அகாதமி விருது
- கதைக்கான கேரளச் சாகித்திய அகாதமி விருது
- நாடகத்திற்கான கேரளச் சாகித்திய அகாதமி விருது
- இலக்கிய விமர்சனத்திற்கான கேரளச் சாகித்திய அகாதமி விருது
- சுயசரிதை மற்றும் சுயசரிதைக்கான கேரளச் சாகித்திய அகாதமி விருது
- பயணக் கட்டுரைக்கான கேரளச் சாகித்திய அகாதமி விருது
- நகைச்சுவைக்கான கேரளச் சாகித்திய அகாதமி விருது
- மொழிபெயர்ப்புக்கான கேரளச் சாகித்திய அகாதமி விருது
- கேரள குழந்தைகள் இலக்கியத்திற்கான சாகித்திய அகாதமி விருது
- கேரளச் சாகித்திய அகாதமி விருது, அறிவார்ந்த இலக்கியத்திற்காக.
- ஒட்டுமொத்த பங்களிப்புகளுக்கான கேரள சாகித்ய அகாடமி விருது
- கேரளச் சாகித்திய அகாதமி நிதியுதவி
- பல்வேறு படைப்புகளுக்கான கேரளச் சாகித்திய அகாதமி விருது

## ஆண்டு வாரியாக விருதுகள்

- 2023 கேரள சாகித்ய அகாடமி விருதுகள் (2024-இல் அறிவிக்கப்பட்டது)
- 2022 கேரள சாகித்ய அகாடமி விருதுகள் (2023-இல் அறிவிக்கப்பட்டது)
- 2021 கேரள சாகித்ய அகாடமி விருதுகள் (2022-இல் அறிவிக்கப்பட்டது)
- 2020 கேரள சாகித்ய அகாடமி விருதுகள் (2021-இல் அறிவிக்கப்பட்டது)
- 2019 கேரள சாகித்ய அகாடமி விருதுகள் (2021-இல் அறிவிக்கப்பட்டது)
- 2018 கேரள சாகித்ய அகாடமி விருதுகள் (2019-இல் அறிவிக்கப்பட்டது)
- 2017 கேரள சாகித்ய அகாடமி விருதுகள் (2019-இல் அறிவிக்கப்பட்டது)
- 2016 கேரள சாகித்ய அகாடமி விருதுகள் (2018-இல் அறிவிக்கப்பட்டது)
- 2015 கேரள சாகித்ய அகாடமி விருதுகள்
- 2014 கேரள சாகித்ய அகாடமி விருதுகள்
- 2013 கேரள சாகித்ய அகாடமி விருதுகள்
- 2012 கேரள சாகித்ய அகாடமி விருதுகள்
- 2011 கேரள சாகித்ய அகாடமி விருதுகள்
- 2010 கேரள சாகித்ய அகாடமி விருதுகள்
# ஆர். இராஜசிறீ



**ஆர். இராஜசிறீ** (*R. Rajasree*) என்பவர் இந்தியாவின் கேரள மாநிலத்தினைச் சேர்ந்த மலையாள மொழி எழுத்தாளரும் நாவலாசிரியரும் ஆவார். *கல்யாணியென்றும் தாக்சாயணியென்னும் பேருள்ள ரண்டு ஸ்திரீகளுடே கதை* என்ற நாவலுக்காக 2022-ஆம் ஆண்டின் கேரளச் சாகித்திய அகாதமி விருதைப் பெற்றவர்.  
- 2018: *அபசர்ப்பகாகியானங்கள்: பாவனையும் ராஷ்ட்ரீயவும்*
- 2019: *கல்யாணியென்னும் தாக்சாயணியென்னும் பேருள்ள ராண்டு ஸ்திரீகளுடே கதை*
- 2024: "ஆத்ரேயகம்"

## விருதுகள்

- 2022ஆம் ஆண்டுக்கான கேரளச் சாகித்திய அகாதமி விருது
# பிரிஜிட் பாப்டிஸ்ட்



**பிரிஜிட் பாப்டிஸ்ட்** (*Brigitte Baptiste*) (பிறப்பு **லூயிஸ் கில்லர்மோ பாப்டிஸ்ட்** (*Luis Guillermo Baptiste* அக்டோபர் 23,1963) கொலம்பியாவைச் சேர்ந்த ஓர் கலாச்சார நிலத்தோற்ற வாழ்சூழலியல் நிபுணரும் மற்றும் கொலம்பியாவில் சுற்றுச்சூழல் பிரச்சினைகள் மற்றும் உயிரியற் பல்வகைமை நிபுணரும் ஆவார். இவர் 2011 முதல் 2019 வரை *அலெக்சாண்டர் வான் ஹம்போல்ட்* உயிரியல் வளங்கள் ஆராய்ச்சி நிறுவனத்தின் இயக்குநராகப் பணியாற்றினார். செப்டம்பர் 2019 இல், பாப்டிஸ்ட் யுனிவர்சிடாட் ஈனின் இயக்குநரானார். வினோதமான சூழலியல் மற்றும் சூழலியல் ஆகியவை ஒன்றோடொன்று இணைக்கப்பட்டுள்ளன என்று இவர் கருதுகிறார்.  

## தொழில் வாழ்க்கை
பிரிஜிட் பாப்டிஸ்ட் இலாப நோக்கற்ற அமைப்பிலும் மற்றும் கல்வி துறைகளிலும் நீண்ட காலம் பணியாற்றியுள்ளார். 1982 ஆம் ஆண்டில் ஒரு மாணவராக, இவர் சுற்றுச்சூழல் இலாப நோக்கற்ற சுற்றுச்சூழல் அமைப்பான *கார்ப்பரேஷன் குரோபோ எகோலோஜிகோ ஜிஇஏ*வை நிறுவினார். பின்னர் 1984 முதல் 1991 வரை அதன் இயக்குநராகப் பணியாற்றினார். 1991 முதல் 1996 வரை, பொண்டிஃபிக்கல் பல்கலைக்கழகத்தில் சுற்றுச்சூழல் ஆய்வுகள் மற்றும் மேம்பாட்டு நிறுவனத்தில் பேராசிரியராகப் பணியாற்றினார். அப்போது *அம்பியன்ட் ஒய் டெசாரோலோ* என்ற புத்தகத்தை தொகுத்தார். 1996 க்குப் பிறகு, இவர் ஹம்போல்ட் நிறுவனத்தில் பல்லுயிர் பயன்பாடு மற்றும் மதிப்பீட்டிற்கான திட்டத்தை ஒருங்கிணைத்தார் மற்றும் இயற்கைக்கான உலகளாவிய நிதியம் உட்பட பல இலாப நோக்கற்ற நிறுவனங்களுக்கு ஆலோசனை வழங்கினார். உதவி பேராசிரியராக கற்பிப்பதற்கும் ஆராய்ச்சி செய்வதற்கும் 2002 முதல் 2009 வரை பொண்டிஃபிக்கல் பல்கலைக்கழகத்திற்குத் திரும்பினார். இவர் 2011 முதல் 2019 வரை அம்போல்ட் நிறுவனத்தின் இயக்குநராகப் பணியாற்றினார்.  

இலத்தீன் அமெரிக்கா மற்றும் கரிபியன் (2015–2017) சார்பாக 25 நிபுணர்களைக் கொண்ட அதன் உலகளாவிய குழுவின் உறுப்பினராக, பல்லுயிர் மற்றும் சுற்றுச்சூழல் அமைப்பு சேவைகள் தொடர்பான அரசுகளுக்கிடையேயான குழுவில் அவர் பணியாற்றுகிறார். அங்கு, உள்நாட்டு மற்றும் உள்ளூர் அறிவு, கொள்கை கருவிகள் மற்றும் முறைகள் குறித்த பணிக் குழுக்களுக்கு இவர் இணைத் தலைவராக உள்ளார். இதைத் தவிர இவர் அறிவியல் கொள்கை ஆலோசனைக் குழு மற்றும் உலகளாவிய திட்டத்தின் அறிவியல் குழு, சுற்றுச்சூழல் அமைப்பு மாற்றம் மற்றும் சமூகம் ஆகியவற்றில் உறுப்பினராக உள்ளார். கொலம்பிய உள்நாட்டுப் போரில் ஒரு சமாதான ஒப்பந்தத்திற்காக வாதிடும் ஒரு முக்கிய குரலாக இவர் இருந்தார்.  

இவரது கல்வி நோக்கங்களுடன் கூடுதலாக, பிரிஜிட் பாப்டிஸ்ட், அமெரிக்காவின் இதழில் வெளியான லத்தீன் அமெரிக்காவின் “தபூ” அத்தியாயத்தில் இடம்பெற்றார். இவர் பொருளாதார செய்தித்தாளான *லா ரிபப்ளிக்கா*விலும் ஒரு கட்டுரையாளராகவும் உள்ளார்.  

இவரது வாழ்க்கைப் பற்றி எசுப்பானிய மொழியில் “*பிரிஜிட் பாப்டிஸ்ட்ஃ அன் ஹோமனஜே இலுஸ்ட்ராடோ*” என்ற புத்தகத்தில் சித்தரிக்கப்பட்டுள்ளது.  

## சொந்த வாழ்க்கை
பாப்டிஸ்ட், அட்ரியானா வாஸ்குவேசு என்பவரை மணந்தார். இவர்களுக்கு கேண்டெலாரியா மற்றும் ஜூனா பாசியோன் என்ற இரண்டு மகள்கள் உள்ளனர்.  

## விருதுகள்
டிசம்பர் 2024 இல், பிபிசியின் “உத்வேகமளிக்கும் 100 பெண்கள்” பட்டியலில் பிரிஜிட் பாப்டிஸ்ட் சேர்க்கப்பட்டார்.
# சீபன் முகோபாத்யாய்



**சீபன் முகோபாத்யாய்** (*Jiban Mukhopadhyay*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு அல்லது 1949 ஆம் ஆண்டில் இவர் பிறந்தார். ஒரு வரலாற்றாளராகவும் இவர் அறியப்படுகிறார்.  

## அரசியல் வாழ்க்கை
மேற்கு வங்க மாநிலத்தில் உள்ள தெற்கு சோனார்பூர் சட்டமன்ற தொகுதியில் 2011 மற்றும் 2016 ஆம் ஆண்டுகளில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அகில இந்திய திரிணாமுல் காங்கிரசு கட்சியின் உறுப்பினராக இந்திய அரசியலில் ஈடுபட்டார்.  

## இறப்பு
முகோபாத்யாய் 2025 ஆம் ஆண்டு சனவரி மாதம் 7 ஆம் தேதியன்று தனது 76 ஆம் வயதில் இறந்தார்.
# ஐக்யாதன்

**ஐக்யாதன்** (*Aikyatan*) என்பது நகைச்சுவை எழுத்தாளரும் திரைப்பட விமர்சகருமான பவித்ர குமார் தேகா, வரலாற்றாசிரியரும் காட்டன் கல்லூரியின் முன்னாள் முதல்வருமான உதயாதித்யா பராலி, எழுத்தாளர் அனில் குமார் தேகா மற்றும் அசாமிய நாளேடான *அசோமியா பிரதிடின்* நித்யா போரா மற்றும் பலர் சேர்ந்து 1976 ஆம் ஆண்டில் நிறுவிய ஒரு முற்போக்கு நாடகக் குழுவாகும். இது *ஜனனி*, *சுர்ஜஸ்தக்*, பஞ்சதந்திரம், *சின்ஹாசன் காளி*, ஹெவர்ஸ் ஆஃப் கோல், *உபஹார்*, *நைட் ஆஃப் ஜனவரி 16* மற்றும் *ஏ டால் ஹவுஸ்* போன்ற பல புகழ்பெற்ற நாடகங்களை உருவாக்கியுள்ளது. தேசிய விருது பெற்ற திரைப்பட இயக்குனர் சஞ்சீவ் அசாரிகா இயக்கிய *நைட் ஆஃப் ஜனவரி 16* என்ற நாடகம் குவகாத்தி தூர்தர்ஷனுக்காக மார்ச் 27,1990 அன்று உலக நாடக அரங்க நாளை முன்னிட்டு நிகழ்த்தப்பட்டது.  

## நக்சா நாட்டிய பரிசத்
இதற்கு முன்பு, இந்த குழு அறுபதுகளின் பிற்பகுதியிலும் எழுபதுகளின் முற்பகுதியிலும் நக்சா நாட்டிய பரிசத் என்று அழைக்கப்பட்டது. ஜெர்மானிய நாடகக் கலைஞர் பெர்தோல்ட் பிரெக்ட் என்பவர் மாக்சிம் கார்க்கியின் தாய் என்ற புதினத்தை தழுவி எழுதினார். இந்த நாடகத்தை பவித்ர குமார் தேகா மொழிபெயர்த்திருந்தார். குலதா குமார் பட்டாச்சார்யா ஆலோசகராக இருந்தார். இரத்னா ஓஜா இயக்கியிருந்தார். பூபேன் அசாரிகா இசையமைத்தார். கொல்கத்தாவின் மக்கள் கலை அரங்கம் 1974 ஆம் ஆண்டு நக்சா நாட்டிய பரிசத்தின் கீழ் *கொல்கத்தர் ஹெம்லெட்*, *மிருத்யுஹின் பிரான்* மற்றும் *1799 இன் அசாம்* ஆகிய மூன்று பிரபலமான நாடகங்களை அரங்கேற்றியது. இந்த நாடகங்களை அசித் பாசு இயக்க, ஹேமாங்கோ பிஸ்வாஸ் இசையமைத்தார்.  

## சங்கீதப் பள்ளி
கித்தார், மாண்டலின், கைம்முரசு இணை மற்றும் வயலின் போன்ற மேற்கத்திய இசையுடன் இந்துத்தானி இசையையும் கற்றுக்கொள்வதற்கான ஒரு பள்ளியான ஐக்யாதன் சங்கீத வித்யாலயா, ஐக்யாதன் குழுவால் உருவாக்கப்பட்டது. இந்தப் பள்ளி இரண்டு தசாப்தங்களுக்கும் மேலாக இசை வல்லுநர்களான முனைவர் லோக்நாத் சுப்பா, புஷ்பரஞ்சன் டே மற்றும் கிஷோர் கிரி ஆகியோரால் வழிநடத்தப்பட்டது. நாட்டின் புகழ்பெற்ற இசைக்கலைஞரான கல்யாண் பருவா, எண்பதுகளில் ஐக்யாதன் இசைப் பள்ளியில் கித்தார் கற்றுக்கொண்டார்.  

## நாடகங்கள்
1970கள் மற்றும் 1980களில் இந்தக் குழு மிகவும் பிரபலமாக இருந்தது. 2010களின் முற்பகுதியில் இருந்து, *ஜோனகர் போஹார்* (சந்திரனின் எழுச்சி), *தி கேம் ஆஃப் செஸ்* , *27 காரி கோபா* ( பருத்தி மூட்டைகள் அடங்கிய 27 வாகனங்கள்) போன்ற புகழ்பெற்ற நாடகங்கள் பவித்ர குமார் தேகாவின் மகனும் திரைப்படத் தயாரிப்பாளருமான பிரத்யுத் குமார் தேகாவால் இது மீண்டும் புதுப்பிக்கப்பட்டு நிகழ்த்தப்பட்டுள்ளது.  

இந்திய மக்கள் நாடக சங்கத்தின் அசாம் அத்தியாயத்தின் ஆதரவின் கீழ் 2019 ஆம் ஆண்டில் அதன் 70வது ஆண்டு நிறைவை முன்னிட்டு ஐக்யாதன் ஒரு நாடகத்தை நிகழ்த்யது.
# சி. வி. எல். நரசிம்ம ராவ்



**சி. வி. எல். நரசிம்ம ராவ்** (*C. V. L. Narasimha Rao*) என்பவர் தெலுங்கு சினிமா, நாடகம், தொலைக்காட்சி, வானொலி ஆகியவற்றில் தனது படைப்புகளுக்காக அறியப்பட்ட ஓர் இந்திய குணச்சித்திர நடிகர் ஆவார். ராவ், ஐதராபாத்து திரைப்பட கலைஞர்கள் சங்கத்தின் மூத்த உறுப்பினர்களில் ஒருவராகவும், அந்த அமைப்பின் சட்ட ஆலோசகராகவும் முக்கிய பங்களிப்பாற்றியுள்ளார்.  

## தொழில் வாழ்க்கை
நரசிம்ம ராவ் தனது தொழில் வாழ்க்கையை ஒரு குற்றவியல் வழக்கறிஞராகவும் சட்ட ஆலோசகராகவும் தொடங்கினார். பின்னர், தனது திறமையால் தொலைக்காட்சி, திரைப்படம் மூலம் நடிகராக மாறி வெற்றிகரமான பயணத்தை மேற்கொண்டார். தெலங்காணா இயக்கத்தை அடிப்படையாகக் கொண்ட *ரத்தனாலா வீணா* (2011) என்ற திரைப்படத்தை இயக்கித் தயாரித்தார்.  

## திரைப்படவியல்
- மகரிசி (1987)
- ராத்/ராத்திரி (1992) (இருமொழி)
- நின்னே பெல்லதாதா (1996)
- அக்கா! பகுன்னாவா? (1996)
- கணேஷ் (1998)
- நா ஹ்ருதயம்லோ நிதுரிஞ்சே செலி (1999)
- சமுத்திரம் (1999)
- சுப்பு (2001)
- ஐதே (2003)
- தாகூர் (2003)
- மல்லீசுவரி (2004)
- வெங்கி (2004)
- ராக்கி (2006)
- கோதாவரி (2006)
- அன்னவரம் (2006)
- துபாய் சீனு (2007)
- தயார் (2008)
- ஹோமம் (2008)
- சௌர்யம் (2008)
- நேனு மீக்கு தெலுசா? (2008)
- பிரவரக்யுடு (2009)
- அமராவதி (2009)
- அதர்ஸ் (2010)
- ஆண்டலா ராக்ஷசி (2012)
- லைஃப் இஸ் பியூட்டிபுல் (2012)
- அனாமிகா (2014)
- ஓஹாலு குசகுசலாடே (2014)
- அலா எலா (2014)
- எவடே சுப்ரமணியம் (2015)
- ராஜா செய் வேஸ்தே (2016)
- பிரேமதோ மீ கார்த்திக் (2017)
- பிரமிப்பு (2018)
- கவசம் (2018)
- 118 (2019)
- 90 எம்.எல் (2019)
- சுப்ரமணியம் (2019)
- மஜிலி (2019)
- கௌசல்யா கிருஷ்ணமூர்த்தி (2019)
- வெங்கி மாமா (2020)
- டிஸ்கோ ராஜா (2020)
- அஸ்வதாமா (2020)
- பிரஷர் குக்கர் (2020)
- சிவன் (2020)
- மா விந்த காதா வினுமா (2020)
- நந்தி (2021)
- த்ருஷ்யம் 2 (2021)
- செக் (2021)
- வழக்கறிஞர் விஸ்வநாத் (2021)
- ஜாதி ரத்னாலு (2021)
- வக்கீல் சாப் (2021)
- தி கில்லர் (2021)
- டக் ஜெகதீஷ் (2022)
- ஆச்சார்யா (2022)
- ஓ சாத்தியா (2023)
- நாதோ நேனு (2023)
- மை நேம் இசு சுருதி (2023)
- சித்தார்த் ராய் (2024) மருத்துவர் இரமண கோபிசெட்டியாக
- தில்லு சதுக்கம் (2024)
- காளி (2024)}}
# கேரளச் சாகித்திய அகாதமி விருதுகள், 2021



**கேரளச் சாகித்திய அகாதமி விருதுகள், 2021** (*2021 Kerala Sahitya Akademi Awards*) என்பது 2021ஆம் ஆண்டுக்கான **கேரளச் சாகித்திய அகாதமி விருது** வழங்கிய விருது பெற்றோர்களின் பட்டியல் ஆகும். 2021ஆம் ஆண்டிற்கான விருதுகள் சூலை 27, 2022 அன்று அறிவிக்கப்பட்டது. இந்த விருது 1958-ஆம் ஆண்டு முதல், கேரளச் சாகித்திய அகாதமியால் (கேரள இலக்கியக் கழகம்), மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகங்களுக்காக வழங்கப்படுகிறது.  

## வெற்றியாளர்கள்
| கவிதை | அன்வர் அலி | மெகபூப் எக்சுபிரசு |
| --- | --- | --- |
| புதினம் | ஆர். இராஜசிறீ | கல்யாணியென்றும் தாக்சாயணியென்னும் பேராய ராண்டு ஸ்திரீகளுடே கதை |
| வினோய் தாமசு | புட்டு |  |
| கதை | வி. எம். தேவதாசு | வாழி கண்டுபிடிக்குன்னவர் |
| நாடகம் | பிரதீப் மண்டூர் | நமக்கு ஜீவிதம் பராயம் |
| இலக்கிய விமர்சனம் | என்.அஜயகுமார் | வாக்கிலே நேரங்கள் |
| வாழ்க்கை வரலாறு & சுயசரிதை | டி. ஜே. ஜோசப் | அட்டுப்போகாத ஓர்மகள் |
| மு. குஞ்சமான் | எதிரு |  |
| பயணக்கட்டுரை | வேணு | நக்னரும் நரபோஜிகளும் |
| நகைச்சுவை | ஆன் பாலி | *அ பார் அம்மா* |
| குழந்தை இலக்கியம் | இரகுநாத் பலேரி | அவர் மூவரும் ஒரு மழவில்லும் |
| புலமை இலக்கியம் | கோபகுமார் சோலையில் | காலாவஸ்த வியாத்தியனும் கேரளாவும்: சூசனங்களும் காரணங்களும் |
| மொழிபெயர்ப்பு | அய்மனம் ஜான் | *காயென்*

(*Cain* by ஜோசே சரமாகூ) |
| ஒட்டுமொத்த பங்களிப்புகள் | * கே. ஜெயக்குமார்
* பேராசிரியர் கடநாட்டு நாராயணன்
* ஜானம்மா குஞ்சுண்ணி
* கவியூர் ராஜகோபாலன்
* கீதா கிருஷ்ணன்குட்டி
* கே. ஏ. ஜெயசீலன் | } |
# மாபூ பிரபஞ்சன்


**மாபூ பிரபஞ்சன்** அல்லது **ஆசார்ய நடேந்திரா** (ஆங்கிலம்: *Mpu Prapanca; Dang Acarya Nadendra*; பாலி மொழி: 'ꦩ꧀ꦥꦸꦥꦿꦥꦚ꧀ꦕ'; இந்தோனேசியம்: *Empu Prapañca*) என்பவர் நகரகீர்த்தாகமம் எனும் எழுத்துச்சுவடியை எழுதியவர் ஆவார். இந்தச் சுவடி பழைய ஜாவானிய மொழியில் எழுதப்பட்டது.  

இந்த நூல் மஜபாகித் பேரரசு மற்றும் பிற பண்டைய இந்து-ஜாவானிய இராச்சியங்களின் வரலாற்றைக் கூறுகிறது.  

புத்த மதத்துறவியான மாபூ பிரபஞ்சன், இந்த வரலாற்றுச் சுவடியை 1365-ஆம் ஆண்டில் (அல்லது 1287 சக ஆண்டு) ஆயாம் உரூக் *(Hayam Wuruk)* என்பவருக்கு புகழுரை வழங்கும் வகையில் எழுதினார்.  

## பொது

மாபூ பிரபஞ்சன், அவருடைய காலத்தின் போது அவர் மிகவும் பிரபலமான கவிஞராக அறியப்பட்டார். அவருடைய பெயர் தற்போதைய நவீன இந்தோனேசியாவில் புகழ்பெற்ற நகரகீர்த்தாகமம் நூலின் ஆசிரியராகவும் அறியப்படுகிறது.  

**மாபூ** *(Mpu)* என்பது 14-ஆம் நூற்றாண்டில், இந்தோனேசியாவின் இந்திய மயப் பேரரசுகளில், கலைஞர்கள், கைவினைஞர்கள் மற்றும் அறிஞர்களுக்குப் பயன்படுத்தப்பட்ட மரியாதைக்குரிய சொல் ஆகும்.  

## நகரகீர்த்தாகமம்

இந்தச் சுவடி பாலி தீவில் **தேசவர்ணனா** அல்லது தேசவர்ணம் *(Desawarnana; நாட்டின் விளக்கம்* என்றும் அழைக்கப்படுகிறது. இந்தக் கவிதைச் சுவடி, கோயில்கள், அரண்மனைகள் மற்றும் பல சடங்குகளை விவரிப்பதன் மூலம் மஜபாகித் பேரரசில் இந்து-பௌத்தத்தின் முக்கியத்துவத்தையும் உறுதிப்படுத்துகிறது.  

நகரகீர்த்தாகமம் கையெழுத்துப் பிரதி பனை ஓலைகளில் எழுதப்பட்டுள்ளது. மேலும் இந்தக் கையெழுத்துப் பிரதி மஜபாகித்தின் தலைநகரைப் பற்றியும் விவரிக்கிறது.
# ஆருசி சர்மா


## திரைப்படவியல்

### திரைப்படம்
| 2019 | *காகா ஜி* | தீபி | அறிமுகப் படம்; 18 சனவரி 2019 அன்று வெளியிடப்பட்டது. |
| --- | --- | --- | --- |
| 2019 | *உயர்நிலை யாரியான்* | செலினா | 22 பிப்ரவரி 2019 அன்று வெளியிடப்பட்டது |
| 2020 | *டாகுவான் டா முண்டா* *2* | சலோனி | செப்டம்பர் 11, 2020 அன்று வெளியிடப்பட்டது
பஞ்சி திரைப்படமும் 2023 |
| 2024 | *பிளாக்கியா 2* † | மார்ச்சு 8, 2024 அன்று வெளியிடப்பட்டது |  |

### இசை காணொளி
| 2017 | "தக்தீர்" | ஆசம் அவுலாக் | தில்சர் சிங் & குசுபால் சிங் | லோக்துன் பஞ்சாபி |  |
| --- | --- | --- | --- | --- | --- |
| 2017 | "ஆ சக் சல்லா" | சஜ்ஜன் அதீப் | தில்சர் சிங் & குசுபால் சிங் | இசுபீடு ரிக்கார்டுசு |  |
| 2017 | "இக் வார்" | கன்வர் சாகல் | தில்சர் சிங் & குசுபால் சிங் | டி-சீரிசு |  |
| 2017 | "பக் வாலி செல்ஃபி" | பிரீத் அர்பால் | டீம்டிஜி | டி-சீரிசு |  |
| 2017 | "தேரே ஜின்னா பியார்" | ஜாபி கோராயா | தில்சர் சிங் & குசுபால் சிங் | டி-சீரிசு |  |
| 2017 | "தாரீஃப்" | ஜோராவர் | ராஜ் திவானா | ஒயிட் கில் இசை |  |
| 2017 | "மெயின் தேரி ஆன்" | நிக் நன்னு | தில்சர் சிங் & குசுபால் சிங் | லோக்துன் பஞ்சாபி |  |
| 2017 | "சாதே பாரா" | மெக்தாப் விர்க் | விக்ரம் கோலி | ஒயிட் கில் இசை |  |
| 2018 | "ததாப்டி ஜான்" | ஜாசு கன்வர் | முகுல் வர்மா | சோனி மியூசிக் இந்தியா |  |
| 2018 | "து தூ ஜி ஜி" | அம்னிந்தர் பாங்கு | தேஜி சந்து | லோக்துன் பஞ்சாபி |  |
| 2018 | "காத் சம்மே" | அம்மி விர்க் & பி பிராக் | அரவிந்தர் கைரா | தேசி மெலோடிசு |  |
| 2018 | "ட்ரெசு அமோர்" | நிஞ்ஜா |  |  |  |
| 2021 | "பியார் கார்கே" | மோகித் குமார் | ஐசுவர்யா பண்டிட் | சீ மியூசிக் ஒரிஜினல்சு | } |
# அலிபாக் வெள்ளை வெங்காயம்



**அலிபாக் வெள்ளை வெங்காயம்** (*Alibag White onion*) என்பது இந்திய மாநிலமான மகாராட்டிராவில் வளர்க்கப்படும் ஒரு பாரம்பரிய வெள்ளை வெங்காய வகையாகும். இது ராய்காட் மாவட்டத்தின் அலிபாக் வட்டத்தில் பொதுவாகவும் பரவலாகவும் பயிரிடப்படும் ஒரு பயிராகும். இந்த வெங்காயம் அதன் இனிப்பு, குறைந்த காரத்தன்மை, அதிக ஊட்டச்சத்து மதிப்பு ஆகியவற்றால் வகைப்படுத்தப்படுகிறது. இது பாரம்பரியமாக அலிபாக்கில், குறிப்பாக கார்லே, கண்டாலா, நெவுலி, தல்வாலி, சாகோன், வாட்கான் போன்ற கிராமங்களில் பயிரிடப்படுகிறது. இது 1883-ஆம் ஆண்டு முதல் அதிகாரப்பூர்வ வர்த்தமானியில் அங்கீகரிக்கப்பட்டு, அதன் மருத்துவ குணங்களுக்காகவும், இதய நோய்களுக்குச் சிகிச்சையளித்தல், கொழுப்பைக் கட்டுப்படுத்துதல், கணையநீரை ஒழுங்குபடுத்துதல் உள்ளிட்ட இதன் ஆரோக்கிய நன்மைகளுக்காகவும் அறியப்படுகிறது.  

இந்திய புவிசார் குறியீட்டின் கீழ், இது "அலிபாக் வெள்ளை வெங்காயம்" என்று குறிப்பிடப்படுகிறது.  

## பெயர்
அலிபாக் வெள்ளை வெங்காயம் என்பது அலிபாக்கில் ஒரு மதிப்புமிக்க, பூர்வீகக் காய்கறி பயிராகும், எனவே இடத்தின் பெயரால் இது பெயரிடப்பட்டது.  

### உள்ளூர் பெயர்
அலிபாக் வெள்ளை வெங்காயம் உள்ளூரில் "அலிபாக் பந்தாரா காண்டா" (अलिबाग पांढरा कांदा) என்று அழைக்கப்படுகிறது. "பந்தாரா" என்ற சொல் வெள்ளை நிறத்தைக் குறிக்கிறது. அதே நேரத்தில் "காண்டா" என்பது உள்ளூர் மாநில மொழியான மராத்தியில் வெங்காயத்தைக் குறிக்கிறது.  

## விளக்கம்
அலிபாக் வெள்ளை வெங்காயத்தின் பண்புகள் பட்டியல்:  

### சாகுபடி மற்றும் அறுவடை

- அலிபாக் வெள்ளை வெங்காயம் பாரம்பரிய விவசாய முறைகளைப் பயன்படுத்தி வளர்க்கப்படுகிறது. வெங்காயத்தின் தூய தன்மை இதன் மூலம் பாதுகாக்கப்படுகிறது. நெல் அறுவடைக்குப் பிறகு, வயலில் மீதமுள்ள ஈரப்பதத்தைப் பயன்படுத்தி வெங்காயம் சாகுபடி செய்யப்படுகிறது. உள்ளூர்வாசிகள் அனுபவம் மற்றும் சேகரித்த அறிவு மூலம் காலப்போக்கில் விவசாயம் மற்றும் சேமிப்பு நடைமுறைகளைப் பயன்படுத்தி வெங்காயச் சாகுபடி செய்கின்றனர்.

### தனித்துவமான பண்புகள்

- இனிப்புச் சுவை, குறைந்த காரத்தன்மை
- குறைந்த பைருவிக் அமில உள்ளடக்கம்
- குறைந்த சல்பர் உள்ளடக்கம்
- அதிகப் புரதம், கொழுப்பு, நார்ச்சத்து
- வெங்காய ஜடை (வேணி) தயாரிக்கும் தனித்துவமான முறை.

### சேமிப்பு மற்றும் அடுக்கு வாழ்க்கை

- அலிபாக் வெள்ளை வெங்காய வேணி (ஜடை) கிராமப்புறப் பெண்களால் தயாரிக்கப்படுகிறது. இவர்கள் வெங்காய மேல் தோல் பகுதிகளை ஜடைகளாக நெய்து, பின்னர் இணையாக இணைத்து 3–4 என விற்கின்றனர். இவை ஒரு வருடம் வரை சேமித்து வைக்கக்கூடியது.

## புவிசார் குறியீடு
அலிபாக் வெள்ளை வெங்காயத்திற்கு 16 நவம்பர் 2022 அன்று இந்திய அரசு புவிசார் குறியீடு பதிவேட்டில் பதிவு செய்து புவியியல் குறியீடு தகுதி வழங்கியது.  

அலிபாக் பண்டார கண்ட ஷேட்காரி உட்பதக் காட், அலிபாக் வெள்ளை வெங்காயத்தின் புவிசார் குறியீடு பதிவை முன்மொழிந்தார். சனவரி 2020-இல் விண்ணப்பத்தைத் தாக்கல் செய்த பிறகு, வெங்காயத்திற்கு சென்னையில் உள்ள புவியியல் குறியீட்டுப் பதிவேட்டால் 2022-ஆம் ஆண்டில் புவிசார் குறியீடு வழங்கப்பட்டது. இதனால் "அலிபாக் வெள்ளை வெங்காயம்" என்ற பெயர் இப்பகுதியில் விளையும் வெங்காயத்திற்கு மட்டுமே பிரத்தியேகமாக வழங்கப்பட்டது. இதனால் இது லசல்கான் வெங்காயத்திற்குப் பிறகு மகாராட்டிராவிலிலிருந்து புவிசார் குறியீடு பெறும் இரண்டாவது வெங்காய வகையாகவும், புவிசார் குறியீடு பெற்ற மகாராட்டிரப் பொருட்களில் 34ஆவது வகைப் பொருளாகவும் மாறியது.  

புவிசார் குறியீடு, வெங்காயத்தைச் சட்டவிரோத விற்பனை மற்றும் சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# செயந்த் கண்பத் நட்கர்னி



**செயந்த் கண்பத் நட்கர்னி** (*Jayant Ganpat Nadkarni*) (5 திசம்பர் 1931 – 2 சூலை 2018) (பரம் விசிட்ட சேவா பதக்கம், அதி விசிட்ட சேவா பதக்கம், நவ சேனா பதக்கம், விசிட்ட சேவா பதக்கம்) இந்தியக் கடற்படை அட்மிரல் ஆவார். இவர் டிசம்பர் 1, 1987 முதல் நவம்பர் 30, 1990 வரை இந்திய கடற்படையின் 12வது கடற்படைத் தலைவராகப் பணியாற்றினார்.  

## ஆரம்பகால வாழ்க்கை மற்றும் கல்வி
இவர், வெலிங்டனில் உள்ள பாதுகாப்பு சேவைகள் பணியாளர் கல்லூரி மற்றும் இராணுவ அதிகாரிகளுக்கான கல்லூரியில் பட்டம் பெற்றார்.  

## கடற்படை வாழ்க்கை
நட்கர்னி டிஎஸ் டஃபெரின் பயிற்சிக் கப்பலில் பயிற்சியை முடித்து 1949 ஆம் ஆண்டு மார்ச் மாதத்தில் அரச கடற்படையில் சேர்ந்தார். டார்ட்மவுத்தில் உள்ள அரச கடற்படைக் கல்லூரியில், பயிற்சி கப்பல் எச்எம்எஸ் டெவன்சயர் மற்றும் அரசகழக கடற்படையின் பிற நிறுவனங்களில் தனது அடிப்படைப் பயிற்சியைப் பெற்றார். இவர் கப்பல்களை வழிசெலுத்தல் மற்றும் இயக்குதல் கட்டளையில் நிபுணத்துவம் பெற்றார். 1951 ஆம் ஆண்டு செப்டம்பர் 1 இல் நியமிக்கப்பட்ட இவர், 1953 ஆம் ஆண்டு மே 16, இல் துணை லெப்டினன்ட்டாக உறுதிப்படுத்தப்பட்டார்.  
தொடர்ந்து பல்வேறு நிலைகளில் பல உயர் பதவிகளை வகித்து வந்தார். இறுதியாக 1987 ஆம் ஆண்டு டிசம்பர் 1 முதல் 1990 ஆம் ஆண்டு நவம்பர் 30 அன்று ஓய்வு பெறும் வரை இந்தியாவின் 12 வது கடற்படைத் தளபதியாகப் பணியாற்றினார்.  

## விருதுகள் மற்றும் அலங்காரங்கள்
நட்கர்னி பரம் விசிட்ட சேவா பதக்கம், அதி விசிட்ட சேவா பதக்கம், நவ சேனா பதக்கம் மற்றும் விசிட்ட சேவா பதக்கம் ஆகியவற்றை தனது சிறப்பான சேவைக்காக பெற்றவர்.
# பள்ளி வலைத்தளம்


**பள்ளி வலைத்தளம்** (school website) என்பது ஒரு பள்ளியால் உருவாக்கப்பட்டு, வடிவமைக்கப்பட்டு, பராமரிக்கப்படும் ஒரு வலைத்தளமாகும். சில அதிகார வரம்புகளில், பள்ளிகள் சில தகவல்களை நிகழ்நிலையில், தங்கள் வலைத்தளத்திலோ அல்லது வேறு இடங்களில் வெளியிட வேண்டும் என்ற சட்டப்பூர்வ தேவை உள்ளது.  

## கண்ணோட்டம்
பள்ளி வலைத்தள மென்பொருள் என்பது நிகழ்நிலையில் இணைக்கப்பட்ட கணினியில் வழங்கப்பட வேண்டிய உள்ளடக்க மேலாண்மை அமைப்பின் (CMS) ஒரு சிறப்பு வடிவமாகும். அது ஏற்றுக்கொள்ளப்பட்டதும், உள்ளடக்கத்தைப் பராமரிப்பதற்கும்; புதிய உள்ளடக்கத்தைச் சேர்ப்பதற்கும், காட்சி வடிவமைப்பின் கூறுகளை மாற்றுவதற்கும் வாடிக்கையாளர் (பள்ளி) பொறுப்பாளராவார்.  

## சட்டம்
இங்கிலாந்தில் பராமரிக்கப்படும் ஒரு பள்ளி சில தகவல்களை நிகழ்நிலையில் காண்பிக்க வேண்டும். 2020 ஆம் ஆண்டு நிலவரப்படி இதில் பின்வருவன அடங்கும்:  

- பள்ளியின் முகவரி
- சேர்க்கை தகவல்கள்
- தேர்வு முடிவுகள்
- பாடத்திட்டம்
- நடத்தை விதிமுறைகள்
# பள்ளி நிதி திரட்டுதல்

**பள்ளி நிதி திரட்டுதல்** (School fundraising) என்பது அரசு, பள்ளிகள் அல்லது பெற்றோர்-ஆசிரியர் கழகங்கள் போன்ற பள்ளி குழுக்களால் கல்வி வளப்படுத்தும் திட்டங்களை ஆதரிப்பதற்காக பணம் திரட்டும் நடைமுறையாகும்.  

2011 ஆம் ஆண்டு நிலவரப்படி, அமெரிக்கப் பள்ளிகள், பிற இலாப நோக்கற்ற நிறுவனங்கள் ஆகியன பரவலாக அறியப்படும் நுகர்வோர் பொருட்களை விற்பனை செய்வதன் மூலம் ஒவ்வொரு ஆண்டும் $1.7 பில்லியனை நிதியாகத் திரட்டியுள்ளன. பத்தில் எட்டு அமெரிக்கர்கள் இந்த வகையான திட்டங்களை ஆதரிக்கின்றனர்.  

## வரலாறு
1970களின் முற்பகுதியில் இருந்து வீடு வீடாக நிதி திரட்டுதல் என்பது வழக்கமான நடைமுறையாக இருந்து வருகிறது. இருப்பினும், அமெரிக்காவில் 1997 ஆம் ஆண்டு நியூ ஜெர்சியைச் சேர்ந்த 11 வயது சிறுவன் தனது சுற்றுப்புறத்தில் மேற்பார்வையின்றி நிதி திரட்டும் போது கொல்லப்பட்டதைத் தொடர்ந்து, இந்த நடைமுறை கடுமையான கண்காணிப்பின் கீழ் வந்தது. இதன் காரணமாக நிதி திரட்டுபவர்கள் குழந்தைகள் வீடு வீடாகச் செல்ல அனுமதிப்பதில்லை.****  

## தமிழ்நாடு
தமிழ்நாடு அரசு, சமூகம் மற்றும் பெருநிறுவனங்களின் பங்களிப்பைப் பெற்று அரசுப்பள்ளிகளை மேம்படுத்துவதற்காக நம்ம ஸ்கூல் நம்ம ஊரு பள்ளி எனும் திட்டத்தினை உருவாக்கியுள்ளது. இதற்கு அளிக்கப்படும் நிதிக்கு, இந்திய வருமான வரிச் சட்டத்தின் 80G பிரிவின்படி வரிவிலக்கு கிடைக்கும்.
# வினாடி வினா


**வினாடி வினா** (quiz) என்பது ஒரு வகையான மன ரீதியிலான விளையாட்டு ஆகும். இதில் மக்கள் ஒன்று அல்லது பல தலைப்புகளில் கேள்விகளுக்கு சரியாக பதிலளிக்க முயற்சி செய்கிறார்கள். அறிவு, திறன்களின் வளர்ச்சியை அளவிடுவதற்கு கல்வி சார் மதிப்பீடாகவோ அல்லது வெறுமனே ஒரு பொழுதுபோக்காகவோ வினாடி வினாக்களைப் பயன்படுத்தலாம். பொழுதுபோக்கு நோக்கங்களுக்காகவும், பெரும்பாலும் விளையாட்டு நிகழ்ச்சி வடிவத்திலும் அவற்றை தொலைக்காட்சியில் ஒளிபரப்பலாம்.  

## சொற்பிறப்பியல்
இந்த வார்த்தையின் ஆரம்பகால உதாரணங்கள் 1780 ஆம் ஆண்டைச் சேர்ந்தவையாக இருக்கலாம். இதன் சொற்பிறப்பியல் தெரியவில்லை, ஆனால் அது மாணவர் பேச்சுவழக்கில் தோன்றியிருக்கலாம். இதற்கு, ஆரம்பத்தில் "விசித்திரமானது, விசித்திரமான நபர்" அல்லது "நகைச்சுவை, புரளி" என்று பொருள்பட்டது. சுமார் 19-ஆம் நூற்றாண்டின் நடுப்பகுதியில் இருந்து இதற்கு "சோதனை, தேர்வு" என்று புரிந்துகொள்ளப்படுகிறது.  

## போட்டி

வினாடி வினாக்கள் பல்வேறு பாடங்களில் பொது அறிவு அல்லது பாடம் சார்ந்ததாக நடத்தப்படலாம். வினாடி வினாவின் வடிவமும் மாறுபடலாம்.  

## கல்வி
கல்விச் சூழலில், வினாடி வினா என்பது பொதுவாக மாணவர் மதிப்பீட்டின் ஒரு வடிவமாகும். ஒரு தேர்வை விட இதற்கு குறைந்த நேரம் தேவைப்படுகிறது. இந்தப் பயன்பாடு பொதுவாக அமெரிக்கா, கனடா, பிலிப்பைன்ஸ், டொமினிகன் குடியரசு, இந்தியாவில் உள்ள சில கல்லூரிகளில் காணப்படுகிறது. உதாரணமாக, ஒரு கணித வகுப்பறையில் ஒரு வினாடி வினா ஒரு வகையான கணிதப் பயிற்சியின் புரிதலைச் சரிபார்க்கலாம். சில பயிற்றுனர்கள், மாணவர்கள் அடுத்த பாடத்திற்குச் செல்வதற்கு முன்பு அவர்களின் முந்தைய பாடங்களை மறுபரிசீலனை செய்யும் நோக்கத்திற்காக, ஐந்து முதல் முப்பது வரையிலான ஒப்பீட்டளவில் எளிதான கேள்விகளை தினசரி அல்லது வாராந்திர வினாடி வினாவை நடத்துகின்றனர்.
# நிகழ்வு ஒளிப்படவியல்


**நிகழ்வு ஒளிப்படவியல்** *(Event photography)* என்பது ஒரு ஒளிப்படக் கலைஞரை பணியமர்த்தக்கூடிய எந்தவொரு நிகழ்வு அல்லது நிகழ்வில் கலந்து கொள்ளும் விருந்தினர்களையும், நிகழ்வுகளையும் ஒளிப்படம் எடுக்கும் நடைமுறையாகும். இது திருமணங்கள், திருமுழுக்கு, பெயர் சூட்டும் விழாக்கள், விருந்துகள், பிறந்தநாள், சம்பிரதாயங்கள், நடனங்கள், விழாக்கள், விருது விழாக்கள், இறுதிச் சடங்குகள், உணவுகள் மற்றும் திருமண உறுதிவிழாக்கள் போன்ற நிகழ்வுகளில் உலகம் முழுவதும் பயன்படுத்தப்படும் ஒரு உள்ளட விடயங்கள் ஆகும்.  

## வரலாறு
ஒளிப்படவியலில் அதன் தொடக்கத்திலிருந்தே ஒவ்வொரு வகையான தருணத்தையும் படம்பிடிக்கப் பயன்படுத்தப்பட்டு வருகிறது, ஆனால் நிகழ்வு ஒளிப்படம் எடுத்தலில் உண்மையில் முதல் "கையடக்க" ஒளிப்படக்கருவிகள் கண்டுபிடிக்கப்பட்டபோது தொடங்கியது, மேலும் நபர்கள் (அல்லது தொழில் வல்லுநர்கள்) இப்போது ஒரு ஒளிப்படக்கருவியை எடுத்துச் சென்று, ஒரு அமைப்பை அல்லது நடந்த தருணங்களை ஒளிப்படம் எடுக்க முடிகிறது.
# எசுபெரைட்டு



**எசுபெரைட்டு** (*Esperite*) என்பது PbCa<sub>3</sub>Zn<sub>4</sub>(SiO<sub>4</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும். பெரிலோணைட்டு மற்றும் டிரைமரைட்டுடன் தொடர்புடைய கால்சியம் ஈய துத்தநாக சிலிக்கேட்டு கனிமமாக இது வகைப்படுத்தப்படுகிறது.  

பகல் நேரத்தில் எசுபெரைட்டு வெள்ளை நிறமாகவும், உயவுத்தன்மையுடனும் காணப்படும். மேலும், குறுகிய அலை புற ஊதா ஒளியின் கீழ் இதன் பிரகாசமான மஞ்சள் பச்சை நிற ஒளிர்வுக்கு இது சிறப்புடையதாகும். கால்சைட்டு, பிராங்க்ளிணைட்டு, வில்லெமைட்டு, ஆர்டிசுடோனைட்டு மற்றும் கிளினோகெட்ரைட்டு ஆகிய கனிமங்களுடன் இணைந்து காணப்படுகிறது. பொலிவியா நாட்டின் போடோசியில் உள்ள எல் டிராகன் சுரங்கத்தில் அலோபேன், சால்கோமெணைட்டு, கிளினோசல்கோமெணைட்டு மற்றும் பாரைட்டு ஆகிய கனிமங்களுடன் இணைந்து 1 மிமீ நீளம் வரை பட்டகப் படிகங்களாகவும் கண்டறியப்பட்டுள்ளது.  

பன்னாட்டு கனிமவியல் சங்கம் எசுபெரைட்டு கனிமத்தை என்ற குறியீட்டால் அடையாளப்படுத்துகிறது.Epr
# மமதி சாரி



**மமதி சாரி** (*Mamathi Chari*)(பிறப்பு: திசம்பர் 21, 1978) என்பவர் ஓர் இந்திய வானொலி தொகுப்பாளரும், தொலைக்காட்சி ஆளுமையும் நடிகையும் ஆவார். இவர் முக்கியமாகத் தமிழ்த் திரைப்படங்கள், தொலைக்காட்சி நிகழ்ச்சிகளில் நடித்துவருகிறார். *வணக்கம் தமிழா என்ற* தொலைக்காட்சி நிகழ்ச்சியைத் தொகுத்து வழங்கியதற்காகவும், *வாணி ராணி* என்ற தொலைக்காட்சித் தொடரில் நடிகையாக நடித்ததற்காகவும் இவர் மிகவும் பிரபலமானவர்.  

## தனிப்பட்ட வாழ்க்கை
மமதி 1978-ஆம் ஆண்டு திசம்பர் 21-ஆம் தேதி தமிழ்நாட்டின் சென்னையில் பிறந்தார். இவர் தூய இருதய மத்திய இடைநிலைக் கல்வி வாரியப் மேல்நிலைப் பள்ளியில் பயின்றார், பின்னர் ஐபி பாவ்லோவ்வில் மருத்துவம் பட்டம் பெற்றார். விவாகரத்துக்குப் பிறகு, இவர் பொழுதுபோக்குத் துறையிலிருந்து ஓர் இடைவெளி எடுத்துக்கொண்டு தொழிலதிபரானார். இவர் 2017-இல் மீண்டும் பொதுவாழ்விற்கு வந்தார். இருப்பினும் 2020-ஆம் ஆண்டில் இவர் தொலைக்காட்சித் துறையை நிரந்தரமாக விட்டுவிட்டு மருத்துவப் பணியில் கவனம் செலுத்தப் போவதாக அறிவித்தார்.  

## தொழில்
மமதி ராஜ் தொலைக்காட்சியின் தொகுப்பாளராகத் தனது வாழ்க்கையைத் தொடங்கினார்.  

2022-ஆம் ஆண்டில், 2 வருட இடைவெளிக்குப் பிறகு மீண்டும் நடிப்பதாக அறிவித்தார். மேலும் நடிகர்கள் அஜித் குமார், மஞ்சு வாரியருடன் இணைந்து *<nowiki/>'துணிவு*' படத்தில் துணை வேடத்தில் நடித்தார்.  

## திரைப்படவியல்
| 2023 | *துணிவு* | சேனல் தலைவர் |
| --- | --- | --- |
| *கோழை* | மருத்துவர் | } |

### வலைத் தொடர்கள்
| 2020 | *டைம் என்ன பாஸ்!?* | வீட்டு உரிமையாளர் | அமேசான் பிரைம் வீடியோ | } |
| --- | --- | --- | --- | --- |

## தொலைக்காட்சி
| 2001 | *நீ நான் அவள்* | ஸ்டார் விஜய் |  |  |
| --- | --- | --- | --- | --- |
| 2004 | *வணக்கம் தமிழா* | தொகுப்பாளர் | ஸ்டார் விஜய் |  |
| 2013 | *ராணி மகாராணி* | தொகுப்பாளர் | சன் டிவி |  |
| 2013-2017 | *வாணி ராணி* | கோகிலா சாமிநாதன் / ஜெசுசி | சன் டிவி | இரட்டை வேடங்கள் |
| 2017 | *வணக்கம் தமிழா* | தொகுப்பாளர் | சன் டிவி |  |
| 2018 | *பிக் பாஸ் (தமிழ் சீசன் 2)* | போட்டியாளர் | ஸ்டார் விஜய் | வெளியேற்றப்பட்ட நாள் 14 |
# சுபசிறீ (நடிகை)



**பாரதி புவானியா** (18 சூலை 1975 ) என்பவர் **சுபசிறீ** (*Subhashri*) என்று பரவலாக அறியப்படுபவர். இவர் தெலுங்கு, தமிழ், கன்னடம், மலையாள மொழித் திரைப்படங்களில் தனது படைப்புகளுக்காகப் பெயர் பெற்ற ஓர் இந்திய முன்னாள் நடிகை ஆவார்.  

## திரைப்படவியல்

### தெலுங்கு

- *அந்தரு அந்தரே* (1994)
- *கேங்மாஸ்டர்* (1994)
- *புண்ய பூமி நா தேசம்* (1994)
- நிகிதாவாக *போகிரி ராஜா* (1995)
- *பெடராயுடு* (1995), ஆசிரியராக
- *அலிபாபா அத்பூத தீபம்* (1995) ஸ்வப்னாவாக
- *ஊஹா* (1996)
- *மா ஆவிதா கலெக்டர்* (1996)
- *அக்கா பாகன்னாவா* (1996)
- *வணக்கம் நீக்கு நாக்கு பெல்லன்டா* (1996)
- *பெத்தண்ணய்யா* (1997) நீலவேணியாக
- *குற்றல்ல ராஜ்யம்* (1997)
- *அட்டா..* *நீ கொடுகு ஜாக்ரட்டா* (1997)
- *அல்லாரி பெல்லிகொடுகு* (1997)
- *கலியுகம்லோ கந்தாரகோலம்* (1997)
- *அல்லாரி பெல்லம்* (1998)

### கன்னடம்

- *நவிப்பாரு நாமகிப்பாரு* (1993)
- *சிரபாந்தவ்யா* (1993)
- *சோமா* (1996)
- *ஸ்ரீமதி கல்யாண* (1996)
- *பட்டனக்கே பண்டா புட்டா* (1996)
- *சர்க்கிள் இன்ஸ்பெக்டர்* (1997)
- *மவன மகளு* (1997)
- *பண்டா அல்லா பகதூர்* (1997)
- *கல்யாணி* (1997)
- *கந்தாட குடி பாகா 2* (1994)

### தமிழ்

- *எங்க தம்பி* (1993) இந்துவாக - தமிழில் அறிமுகமானார்
- சுகந்தியாக *ஜென்டில்மேன்* (1993)
- *கண்மணி* (1994)
- *தாட்பூட் தஞ்சாவூர்* (1994)
- பத்மினியாக *முத்து* (1995)
- *தாய் தங்கை பாசம்* (1995)
- *ஆறுசாமி* (1996)
- *மைனர் மாப்பிள்ளை* (1996)

### மலையாளம்

- மாயாவாக *ஹிட்லிஸ்ட்* (1996)
# தீபா சா



**தீபா சா** (*Dipa Shah*) என்று அழைக்கப்படும் **அனன்யா சா**, தென்னிந்திய திரைப்படங்கள், தொலைக்காட்சித் தயாரிப்புகள், விளம்பரங்களில் முக்கியமாகப் பணியாற்றும் ஓர் இந்திய நடிகை ஆவார்.  

## தொழில்
சா தனது திரைப்பட வாழ்க்கையை 2009-இல் தொடங்கினார். இவரது முதல் படம் *நின்னு கலிசகா* ஆகும். 2010-ஆம் ஆண்டில், இவர் *யுத்தம் செய்* தமிழ்த் திரைப்படத்தில் நடித்தார். இதில் இவர் ஒரு பயிற்சி காவல்துறை அதிகாரியாக நடித்தார். இந்தப் படம் பிப்ரவரி 4, 2011 அன்று வெளியிடப்பட்டது.  

*சில்லுனு ஒரு சந்திப்பு* படத்திலும் சா நடித்துள்ளார். இதில் தமிழ்நாட்டின் ஊட்டியைச் சேர்ந்த, அடக்கமான, ஆனால் வலிமையான மனதுடைய, ஒரு சாதாரணப் பெண், சாருவாக இவர் நடித்தார். இவர் *சைனா டவுன்* என்ற மலையாளப் படத்திலும் நடித்துள்ளார்.  

## திரைப்படவியல்
| 2009 | *நின்னு கலிசகா* | தீப்தி | தெலுங்கு |
| --- | --- | --- | --- |
| 2011 | *யுத்தம் செய்* | தமிழ் | தமிழ் |
| 2011 | *சைனா டவுன்* | சாந்தினி | மலையாளம் |
| 2013 | *சில்லுனு ஒரு சந்திப்பு* | சாருமதி | தமிழ் |
# திம்பிள் சோபடே



**திம்பிள் சோபடே** (*Dimple Chopade*) என்பவர் ஓர் இந்திய நடிகை. இவர் தெலுங்கு, கன்னடம், தமிழ்த் திரைப்படங்களில் நடித்து வருகிறார்.  

## இளமை
திம்பிள் இந்தியாவின் மகாராட்டிர மாநிலம் புனேவில் பிறந்தார். புனேவில் உள்ள சிம்பையாசிசு சர்வதேசப் பல்கலைக்கழகத்தில் பட்டம் பெற்றார்.  

சந்தீப் கிசன் கதாநாயகனாக நடித்த *<nowiki/>'யாருடா மகேஷ்'<nowiki/>* படத்தின் மூலம் தமிழில் அறிமுகமானார். இவர் மோகனுடன் கன்னடப் படமான *நந்தாராவில்* நடித்துள்ளார்.  

## திரைப்படவியல்
| 2011 | *கோட்* | கன்னடம் | திம்பிள் சோப்ராவாக |  |
| --- | --- | --- | --- | --- |
| 2013 | *யாருடா மகேஷ்* | சிந்தியா | தமிழ் |  |
| *காதல்* | அனு | தெலுங்கு |  |  |
| *சத்ரு (2013 திரைப்படம்)* | கன்னடம் |  |  |  |
| *சிகி முத்து* |  |  |  |  |
| - | 2014 | *பிஸ்கெட்* | தீக்ஷா | தெலுங்கு |
| *கிரீன் சிக்னல்* | மீரா |  |  |  |
| *கல்கண்டு* | கார்த்திகா | தமிழ் |  |  |
| 2015 | *துங்கபத்ரா* | கௌரி | தெலுங்கு |  |
| *ஜெயிக்கிர குதிர* | தமிழ் |  |  |  |
| 2016 | *கிருஷ்ணாஷ்டமி* | பிரியா | தெலுங்கு | } |
# அமூல்யா கமல்

'  
## ஆரம்பகால வாழ்க்கை
அமூல்யா பெங்களூரில் கமல் மற்றும் சித்ரா கங்காதரன் தம்பதியருக்கு மகளாகப் பிறந்தார். இவரது தந்தை கமல் ஒரு மாநில அளவிலான கால்பந்து வீரராக இருந்தார். அதே நேரத்தில் இவரது தாயார் சித்ராவும் கர்நாடகாவுக்காக விளையாடினார். இந்திய பெண்கள் தேசிய கால்பந்து அணியையும் அவர் பிரதிநிதித்துவப்படுத்தினார்.  

## விளையாட்டு வாழ்க்கை
அமூல்யா 2008 ஆம் ஆண்டு நடைபெற்ற ஆசிய கால்பந்து கூட்டமைப்பு மகளிர் ஆசிய கோப்பை தகுதிப் போட்டியிலும் 2012 ஆம் ஆண்டு நடைபெற்ற ஒலிம்பிக் தகுதிப் போட்டியிலும் இந்தியாவைப் பிரதிநிதித்துவப்படுத்தினார். 2010 ஆம் ஆண்டு நடைபெற்ற தெற்காசிய கால்பந்து கூட்டமைப்பு மகளிர் வெற்றியாளர் கோப்பை போட்டியிலும் விளையாடினார். 2010 தெற்காசிய விளையாட்டுப் போட்டிகளில் விளையாடிய தேசிய வெற்றிக் குழுவின் ஒரு பகுதியாகவும் இவர் இருந்தார். 2014 ஆசிய விளையாட்டுப் போட்டிகளில் கால்பந்து அணியில் அங்கம் வகித்தார்.  

## பயிற்சியாளராக
அமூல்யா கமல் 2022–23 ஆம் ஆண்டுக்கான மூத்த மகளிர் தேசிய கால்பந்து வெற்றியாளர் போட்டிப் பருவத்திற்கான கர்நாடக மகளிர் அணியின் தலைமைப் பயிற்சியாளராக நியமிக்கப்பட்டார்.  

## பன்னாட்டு போட்டிகளில்
| எண். | தேதி | இடம் | எதிரணி | முடிவு | போட்டி |  |
| --- | --- | --- | --- | --- | --- | --- |
| 1. | 13 திசம்பர் 2010 | காக்சு பசார் விளையாட்டரங்கம்,
காக்சு பசார்,
வங்காள தேசம் | பூட்டான் | align= 18–0 | 2010 தெற்காசிய காற்பந்து கூட்டமைப்பு மகளிர் வெற்றியாளர் |  |
| 2. | 20 திசம்பர் 2010 | காக்சு பசார் விளையாட்டரங்கம்,
காக்சு பசார்,
வங்காள தேசம் | பாக்கித்தான் | align= 8–0 | 2010 தெற்காசிய காற்பந்து கூட்டமைப்பு மகளிர் வெற்றியாளர் | } |
# கீர்த்தநகரன்


**கீர்த்தநகரன்** அல்லது **செரி கீர்த்தநகர விக்கிரம தர்மதுங்கதேவன்** (ஆங்கிலம்: *Kertanagara* அல்லது *Sri Kertanagara Wikrama Dharmatunggadewa;* இந்தோனேசியம்: *Sri Maharaja Kertanagara*; பாலி மொழி: ꦯꦿꦶꦩꦲꦴꦫꦴꦗꦏꦽꦠꦤꦴꦒꦫ) (இறப்பு: 1292) என்பவர் ஜாவா சிங்காசாரி இராச்சியத்தை1268 முதல் 1292 வரை ஆட்சி செய்த கடைசி ஆட்சியாளர்; மற்றும் மிக முக்கியமான ஆட்சியாளரும் ஆவார்.  

அவருடைய ஆட்சியின் கீழ் ஜாவானிய வணிகம் கணிசமாக வளர்ச்சியடைந்தது. இந்தோனேசிய தீவுக்கூட்டத்தின் *(Indonesian archipelago)* தொலைதூர இடங்கள் வரை அவரின் செல்வாக்கு அறியப்பட்டது.  

## பின்னணி

கீர்த்தநகரன், சிங்காசாரியின் ஐந்தாவது ஆட்சியாளர்; மற்றும் முந்தைய அரசரான விசுணுவருதனாவின் *(Wisnuwardhana)* (ஆட்சி: 1248–1268) மகன் ஆவார். கீர்த்தநகரன் 1254-ஆம் ஆண்டு முதல் அதிகாரத்தை மிகத் திறமையுடன் தக்க வைத்துக் கொண்டார். 1268-இல் அவரின் தந்தை காலமானார். அதன் பின்னர் கீர்த்தநகரன், அதிகாரப்பூர்வமாக ஆட்சிக்கு வந்தார்.  

கீர்த்தநகரன் என்பவர் பிராந்திய இலட்சியங்களைக் கொண்ட முதல் ஜாவானிய ஆட்சியாளர் ஆவார். அவர் ஜாவா தீவுக்கு அப்பாலும் தன் ஆளுமையை விரிவுபடுத்தினார். 1284-ஆம் ஆண்டில், அவர் அருகிலுள்ள பாலி தீவை அடிமைப்படுத்தினார். தென்கிழக்கு ஆசியாவில் ஆதிக்கம் செலுத்தி வந்த மற்றோர் இராச்சியமான சம்பா இராச்சியத்துடன் கீர்த்தநகரன் ஒரு கூட்டணியையும் உருவாக்க முடிந்தது.  

### பாமலாயு போர்ப் பயணம்

அவருடைய ஆட்சியின் பிற்பகுதியில், பாமலாயு போர்ப் பயணத்திற்கு *(Pamalayu Expedition)* தலைமை தாங்கினார். கிழக்கு சுமாத்திராவில் உள்ள மெலாயு இராச்சியத்தின் கட்டுப்பாட்டைப் பெறுவதில் வெற்றி பெற்றார். மேலும் அவர் சுண்டா இராச்சியத்தின் மீதான கட்டுப்பாட்டையும் பெற்றார். பின்னர் அவர் மலாக்கா நீரிணையை தன் கட்டுப்பாட்டிற்குள் கொண்டு வந்தார். அதன் பின்னர் மதுரா தீவு மற்றும் போர்னியோவில் உள்ள பிற பகுதிகள் கீர்த்தநகரனிடம் பணிந்து போயின. இதன்பின்னர், கர்த்தராயச செயவர்த்தனன் எனும் பெயருடன் ராதன் விஜயன், மஜபாகித் எனும் புதிய பேரரசின் மன்னராக முடிசூடிக் கொண்டார்.
# இராம் தாசு கட்டரி



**இராம் தாசு கட்டரி** (Ram Dass Katari) (8 அக்டோபர் 1911 - 21 சனவரி 1983) ஒரு இந்திய கடற்படை அட்மிரல் ஆவார், இவர் ஏப்ரல் 22, 1958 முதல் சூன் 4, 1962 வரை 3-வது கடற்படைத் தலைவராக (CNS) பணியாற்றினார். இந்தப் பதவியை வகித்த முதல் இந்தியர் இவர். அந்தப் பதவிக்கு வந்த கடைசி பிரிட்டிசு அதிகாரியான துணை அட்மிரல் சர் இசுடீபன் ஹோப் கார்லிலுக்குப் பிறகு பதவியேற்றார்.  

இந்தியாவின் முதல் விமானம் தாங்கிக் கப்பலான ஐஎன்எஸ் விக்ராந்த் இயக்கப்பட்டதும், கோவா விடுதலையும் இவரது பதவிக்காலத்தில் நிகழ்ந்தன. ஓய்வு பெற்ற பிறகு, ஆந்திரப் பிரதேச மாநில சாலைப் போக்குவரத்துக் கழகத்தின் (ஏபிஎஸ்ஆர்டிசி) தலைவராகப் பணியாற்றினார். 1964 முதல் 1969 வரை, மியான்மருக்கான இந்தியாவின் தூதராக இருந்தார்.  

## முதலாவது இந்தியராக வகித்த பதவிகள்
1. 1953 இல் இம்பீரியல் பாதுகாப்புக் கல்லூரியில் பயின்ற முதல் இந்திய கடற்படை அதிகாரி;  
2. 1956 இல் கடற்படையில் கொடிப் பதவிக்கு உயர்த்தப்பட்ட முதல் இந்தியர்;  
3.1956 இல் இந்தியக் கப்பல்களின் தொகுப்புக்குத் தலைமை தாங்கிய முதல் இந்தியர்;  
4. 1958 இல் கடற்படைக்குத் தலைமை தாங்கிய முதல் இந்தியர்.  

## ஆரம்பகால வாழ்க்கை
கட்டரி 1911 ஆம் ஆண்டு அக்டோபர் 8 ஆம் தேதி சென்னை மாகாணத்தில் உள்ள செங்கல்பட்டில் பிறந்தார். இவரது தந்தை சென்னை மாகாண அரசாங்கத்தில் உதவி கட்டிடப் பொறியாளராகப் பணியாற்றினார். இவர் தனது குழந்தைப் பருவத்தையும் இளமைப் பருவத்தையும் ஐதராபாத்தில் கழித்தார். இவர் மகபூப் கல்லூரி உயர்நிலைப் பள்ளியிலும் ஐதராபாத்தில் உள்ள நிசாம் கல்லூரியிலும் கல்வி பயின்றார்.  

## பிற்கால வாழ்க்கை
கட்டரி டிசம்பர் 1962 முதல் மே 1964 வரை ஆந்திரப் பிரதேச மாநில சாலைப் போக்குவரத்துக் கழகத்தின் தலைவராகப் பணியாற்றினார். 1964 ஆம் ஆண்டில் இவர் மியான்மருக்கான இந்தியத் தூதராக நியமிக்கப்பட்டார். அங்கு இவர் ஐந்து ஆண்டுகளுக்கும் மேலாகப் பணியாற்றினார். க இதுர் தி இந்து குறுக்கெழுத்துப் புதிரின் முதல் தொகுப்பாளராக இருந்தார். லும் இறக்கும் வரை தினசரி புதிர்களைத் தொகுத்தார். இவர் தனது சேவையின் போது இந்தியக் கடற்படையின் உருவாக்க ஆண்டுகளின் நினைவுக் குறிப்பான *எ செய்லர் ரிமெம்பர்ஸ்* என்ற நூலையும் எழுதினார்.  

## சொந்த வாழ்க்கை
கட்டரி தனம் என்பவரை மணந்தார். இவர்களுக்கு இரண்டு குழந்தைகள் - ஒரு மகள் இலலிதா, மற்றும் ஒரு மகன் இரவி. இலலிதா தனது தந்தையின் அப்போதைய கொடி லெப்டினன்ட் இலட்சுமிநாராயண் இராம்தாசை மணந்தார். பின்னர் இராம்தாசு 13வது கடற்படைத் தளபதியாகப் பொறுப்பேற்றார் என்பது குறிப்பிடத்தக்கது.  

## இறப்பு மற்றும் மரியாதை
கட்டரி 1983 சனவரி 21 அன்று செகந்திராபாத்தில் 71 வயதில் இறந்தார். செகந்திராபாத்திற்கு அருகிலுள்ள சைனிக்புரியில் உள்ள A/21 இல் உள்ள கட்டாரி நினைவு மண்டபம், அட்மிரல் கட்டாரி நினைவாக இவரது நினைவாக அக்டோபர் 8, 2011 அன்று இவரது பிறந்த நூற்றாண்டு விழாவில் அர்ப்பணிக்கப்பட்டது. பாதுகாப்பு மேலாண்மை கல்லூரி அமைந்துள்ள செகந்திராபாத்தின் சைனிக்புரியில் உள்ள அட்மிரல் ஆர் டி கட்டரி மார்க், கொச்சியில் உள்ள வில்லிங்டன் தீவில் உள்ள கட்டரி பாக் போலவே, இவரது  
பெயரிடப்பட்டது. இந்திய கடற்படை பயிற்சி நிறுவனத்தில் உள்ள படைப்பயிற்சி மாணவர்களின் உணவு மண்டபமும் கட்டரி பெயரிடப்பட்டது. தொடக்கப் பயிற்சியின் போது ஒட்டுமொத்த தகுதியில் முதலிடம் பெறும் துணை லெப்டினன்ட்டுக்கு அட்மிரல் ஆர் டி கட்டரி கோப்பை வழங்கப்படுகிறது. கடற்படை அறக்கட்டளை ஒவ்வொரு ஆண்டும் அட்மிரல் RD கட்டரி நினைவு விரிவுரையை ஏற்பாடு செய்கிறது.
# சித்ரா கங்காதரன்



**சித்ரா கங்காதரன்** (*Chitra Gangadharan*) இந்தியாவைச் சேர்ந்த ஒரு கால்பந்து வீராங்கனையும் பயிற்சியாளரும் ஆவார். 1957 ஆம் ஆண்டு சூலை மாதம் 16 ஆம் தேதியன்று இவர் பிறந்தார். கர்நாடக மாநிலத்தின் முன்னாள் கால்பந்து வீரரான இவர் இந்திய காற்பந்து அணியின் தலைவராகவும் இருந்தார். மேலும், 1977-78 ஆம் ஆண்டில் ஆல் சிடார்சு ஆசிய அணியின் ஒரு பகுதியாக இருந்தார். 1975 ஆம் ஆண்டு முதல் 1981 ஆம் ஆண்டு வரை இந்திய பெண்கள் தேசிய கால்பந்து அணிக்காக இலக்குக் காவலராக விளையாடினார்.  

## தனிப்பட்ட வாழ்க்கை
பெங்களூரில் உள்ள காந்தி பசாரைச் சேர்ந்த இவர் துடுப்பாட்ட வீராங்கனையாகத் தன் விளையாட்டு வாழ்க்கையைத் தொடங்கினார், பத்மா சோசியல்சு துடுப்பாட்ட அணிக்காக இலக்குமுனைக் காப்பாளாராக விளையாடினார். இருப்பினும், கர்நாடக மாநிலம் பெண்கள் கால்பந்து அணியைத் தொடங்கியபோது இவர் காற்பந்து விளையாட்டுக்கு மாறினார். இதற்காக காற்பந்து சங்கத்தின் ராஜப்பா சில துடுப்பாட்ட வீராங்கனைகளை அழைத்தார். அவர்களுக்கு 1948 ஆம் ஆண்டு ஒலிம்பியன் ராமன் இவர்களுக்குப் பயிற்சி அளித்தார். 1990 ஆம் ஆண்டுகளில் பசவனகுடியில் உள்ள தேசிய கல்லூரி மைதானத்தில் இவர் கால்பந்து விளையாடி வந்தார். முன்னாள் இந்திய வீரரும், ஐடிஐ பயிற்சியாளருமான ஈ. இராமகிருட்டிண ராவ், கால்பந்து விளையாடுவதற்கான அணியில் இடத்தைப் பிடிக்க இவருக்கு உதவினார்.  

சித்ரா ஒரு கால்பந்து வீரரான கமல் என்பவரை மணந்து கொண்டார். இவருடைய மகள் அமூல்யா கமல், சித்ரா சித்ரா கங்காதரன் இலக்குக் காவலர் பயிற்சியாளராக இருந்த இஞ்சியான் ஆசிய விளையாட்டுப் போட்டிகளில் பங்கேற்றார்.  

1976 ஆம் ஆண்டு சித்ரா கங்காதரன் தன்னுடைய முதலாவது பன்னாட்டு அளவிலான போட்டியில் பங்கேற்று விளையாடினார். முதலில் சோதனை அடிப்படையில் இவர் இந்திய முகாமில் சேர்ந்தார், ஆனால் பயிற்சியாளர் சுசில் பட்டாச்சார்யாவை கவர்ந்தார். தாய்லாந்து சுற்றுப்பயணத்திற்கான முதல் இலக்குக் காவலராகத் தேர்ந்தெடுக்கப்பட்டார். 1980-81 ஆம் ஆண்டில், 1981 ஆம் ஆண்டில் சாய் மையத்தில் பயிற்சிப் படிப்பை மேற்கொண்டார். மேலும் இவருக்கு நிவியா உதவித்தொகை ரூ.500 கிடைத்தது, இத்தொகை அப்போது பெரிய தொகையாகும். இதனைத் தொடர்ந்து  
இவர் இந்தியாவின் முதல் பெண்கள் கால்பந்து பயிற்சியாளர் ஆனார். 1980-81 ஆம் ஆண்டில், 1981 ஆம் ஆண்டில் சாய் மையத்தில் பயிற்சிப் படிப்பை மேற்கொண்டார். மேலும் இவருக்கு நிவியா உதவித்தொகை ரூ.500 கிடைத்தது, இத்தொகை அப்போது பெரிய தொகையாகும். இதனைத் தொடர்ந்து இவர் இந்தியாவின் முதல் பெண்கள் கால்பந்து பயிற்சியாளர் ஆனார். எண்பதுகளின் தொடக்கத்தில் பெண்கள் சகாரா இந்தியா போட்டியில் இவர் விளையாடினார். 2007-08 ஆம் ஆண்டு ஆசிய காற்பந்து கூட்டமைப்பு உரிமத்தை பெற்ற பின்னர் கோவாவைச் சேர்ந்த கரேனுடன் சேர்ந்து, கர்நாடக மாநில காற்பந்து சங்க போட்டிகளில் முதல் வகுப்பு நடுவராகவும் இருந்தார். 1980 ஆம் ஆண்டில் ஆசிய கோப்பையில் வெள்ளிப் பதக்கம் வென்ற இந்திய அணியின் தலைவவராக இருந்தார்..  

சித்ரா கங்காதரன் பியூஎப்சி ஆண்கள் அணிக்கு பயிற்சியாளராக இருந்தார். இவ்வாறு ஆண்கள் அணிக்கு பயிற்சியாளராக இருந்த இந்தியாவின் முதல் பெண்மணி ஆனார். 1998 முதல், இடையில் சில இடைவெளிகளுடன் இவர் இந்திய அணியின் இலக்கு காவலர் பயிற்சியாளராக இருந்தார். பின்னர், இவர் பியூஎப்சி என அழைக்கப்படும் பியூஎப்சியின் பெண்கள் அணிக்கு பயிற்சியாளராக இருந்தார். 2011 ஆம் ஆண்டில் பகுரைனுக்கு எதிராக மூன்று நட்பு ஆட்டங்களில் விளையாடிய அணியின் இலக்கு காவலர் பயிற்சியாளராக இருந்தார்
# ஆண்டி பாவ் டென்ரி


**ஆண்டி பாவ் டென்ரி** (*Andi Botenri*) ஆண்டி போடன்ரி என்றும் பிரபலமாக அழைக்கப்படகிறார். இவர் ஒரு இந்தோனேசிய நடிகை ஆவார். தொலைக்காட்சி தொகுப்பாளினியாக பணியாற்றி உள்ளார். மேலும் வடிவழகி மாதிரி மற்றும் அழகுப் போட்டியின் பட்டத்தை வென்றவர் ஆவார், இவர் ஆரம்பத்தில் மிஸ் வேர்ல்ட் இந்தோனேசியா 1982ம் ஆண்டு மற்றும் பின்னர் மிஸ் யுனிவர்ஸ் இந்தோனேசியா 1983ம் ஆண்டு ஆகியவற்றை வென்றுள்ளார். இவர் இந்தோனேசியாவைப் பிரதிநிதித்துவப்படுத்தச் சென்று முறையே மிஸ் வேர்ல்ட் 1982ம் ஆண்டு மற்றும் மிஸ் யுனிவர்ஸ் 1983ம் ஆண்டு இரண்டிலும் போட்டியிட்டார். இந்தோனேசியப் போட்டியில் இரண்டு முக்கிய தேசிய கிரீடங்களை வென்ற இரண்டாவது இந்தோனேசியர் ஆவார். மிஸ் இன்டர்நேஷனல் போட்டியில் 1974ம் ஆண்டு மற்றும் மிஸ் யுனிவர்ஸ் 1975ம் ஆண்டு இல் முதன்முதலில் லிடியா அர்லினி வஹாப் ஆகியோருக்குப் பிறகு, பெரிய நான்கு சர்வதேச அழகுப் போட்டிகளில் இரண்டில் இந்தோனேசியாவைப் பிரதிநிதித்துவப்படுத்துவதன் மூலம் இந்த சாதனையைச் செய்த இரண்டாவது நபர் ஆவார்.  

## அழகுப் போட்டி
மிஸ் ஆசியா பசிபிக் இன்டர்நேஷனல்  
1982ம் ஆண்டு, ஜூலை மாதம், 15 தேதி அன்று மலேசியாவின் கோலாலம்பூரில் நடந்த மிஸ் ஆசியா பசிபிக் இன்டர்நேஷனல் 1982 ஆண்டில் டென்ரி இந்தோனேசியாவைப் பிரதிநிதித்துவப்படுத்தினார், மேலும் அரையிறுதிக்கு முன்னேறிய முதல் இந்தோனேசியப் பெண்மணி இவர் ஆவார். மேலும் முதல் 15 இடங்களூக்குள் தரவரிசை எண். 14 ம் இடத்தை பிடித்தார் .  

## உலக அழகி
டென்ரி தனது 17 வயதில் இந்தோனேசியாவின் 1982 ஆம் ஆண்டு உலக அழகி பட்டம் வென்றார். மேலும் டென்ரி 1982 ஆம் ஆண்டு உலக அழகி போட்டியில் இந்தோனேசியாவைப் பிரதிநிதித்துவப்படுத்தினார். உலக அழகி சர்வதேச போட்டியில் பங்கேற்ற முதல் இந்தோனேசியப் பெண்மணி ஆவார். இந்தப் போட்டி லண்டனில், ஐக்கிய இராச்சியத்தில் நடைபெற்றது.  

## மிஸ் யுனிவர்ஸ்
1983 ம் ஆண்டு மிஸ் யுனிவர்ஸ் இந்தோனேசியாவின் வெற்றியாளராக வெற்றி பெற்றார். டென்ரி இந்தோனேசியாவை மிஸ் யுனிவர்ஸ் 1983 போட்டியில் பிரதிநிதித்துவப்படுத்தினார், டென்ரி ஜூலை தொடக்கத்தில் அமெரிக்காவின் மிசோரியில் உள்ள செயிண்ட் லூயிஸுக்கு மற்ற எண்பது பிரதிநிதிகளுடன் தனிமைப்படுத்தல் நிகழ்வுகள், ஒத்திகைகள் மற்றும் முதற்கட்ட போட்டிகளில் பங்கேற்க பயணம் செய்தார், ஆனால் டென்ரி செயல்பாடு தொடங்கிய பத்து நாட்களுக்குப் பிறகு வந்தார், விசா பிரச்சினைகள் மற்றும் இந்தோனேசிய மக்களிடமிருந்து அவருக்கு வந்த எதிர்ப்புகள் மற்றும் அரசாங்கத்தின் அழுத்தம், குறிப்பாக முன்னாள் முதல் பெண்மணி, இந்தோனேசிய குடியரசின் மறைந்த இரண்டாவது ஜனாதிபதி சுஹார்ட்டோவின் மனைவி திருமதி டியென் சுஹார்ட்டோவின் அழுத்தம் இவைகளுக்கு காரணமாக அமைந்தது.
# அனிசா அம்புரோசு



**அனிசா அம்புரோசு** (*Anisha Ambrose*) என்பவர் ஓர் இந்திய நடிகையும் வடிவழகியும் ஆவார். இவர் தெலுங்கு, கன்னடம், தமிழ்த் திரைப்படங்களில் நடித்து வருகிறார். 2013-ஆம் ஆண்டில், இவர் *அலைசு ஜானகி* தெலுங்கு மொழித் திரைப்படம் மூலம் அறிமுகமானார்.  

## இளமை
அனிசாவின் பெற்றோர் ஆந்திரப் பிரதேசம் விசாகப்பட்டினத்தைச் சேர்ந்தவர்கள். இவர் ஒடிசாவில் வளர்ந்தார். இவரது குடும்பத்தினர் ஆந்திராவிலும் ஒடிசாவிலும் பல பள்ளிகளை நடத்தி வருகின்றனர். விசாகப்பட்டினத்தில் உள்ள தூய செயிண்ட் ஜோசப் மகளிர் கல்லூரியில் தனது உயர் கல்வியைத் தொடர்ந்தார். மேலும் கீதம் பன்னாட்டு வணிகப் பள்ளியில் நிதித்துறையில் முதுகலை வணிக மேலாண்மை படிப்பினை முடித்தார்.  

இவர் முகநூலில் ஒரு நண்பரின் புகைப்படப் பக்கத்திற்கு வடிவழகி பணியினைச் செய்தார். மேலும் இவருடைய படங்களைத் தயாரிப்பாளர் நீலிமா திருமலசெட்டி கவனித்தார். இதன் மூலம் இவரது திரைப்பட வாழ்க்கை தொடங்கியது.  

## தனிப்பட்ட வாழ்க்கை
அம்புரோசு மே 2019-இல் ஐதராபாத்தைச் சேர்ந்த தொழில்முனைவோர் குணநாத் ஜக்காவை மணந்தார். பின்னர் நடிப்புத் தொழிலிருந்து விலகினார். இந்தத் தம்பதியருக்கு 2020-இல் ஒரு குழந்தை பிறந்தது.  

டார்வினைச் சேர்ந்த உள்ளூர் பாடகர் பால் டேவி, அனிசா அம்ப்ரோசின் உறவினர் ஆவார்.  

## திரைப்படவியல்
.  
| 2013 | *அலைசு ஜானகி* | சைத்ரா | தெலுங்கு |  |  |
| --- | --- | --- | --- | --- | --- |
| 2013 | பவன் கல்யாண் பிரேமலோ படாது | சுவேதா | குறும்படம் |  |  |
| 2015 | *கோபாலா கோபாலா* | பத்திரிகையாளர் | சிறு தோற்றம் |  |  |
| 2015 | *எ செகண்டு கேண்டு லவ்வர்* | அஞ்சலி | கன்னடம் |  |  |
| 2016 | ரன் | அமுல்யா | தெலுங்கு |  |  |
| 2016 | *கார்வா* | அம்ருதா | கன்னடம் | பரிந்துரைக்கப்பட்டது: ஐ.ஐ.எப்.ஏ. சிறந்த நடிகை |  |
| 2016 | மனமந்தா | அய்ரா | தெலுங்கு |  |  |
| 2017 | *பேஷன் டிசைனர் சன் ஆப் லேடீஸ் டெய்லர்* | மகாலட்சுமி |  |  |  |
| 2017 | வுன்னாதி ஓகே ஜிந்தகி | மகாலட்சுமி | சிறு தோற்றம் |  |  |
| 2017 | ஒக்காடு மிகிலாடு | சுவர்ணா |  |  |  |
| 2018 | ஈ நாகராணிக்கு ஏமைந்தி | செர்லி |  |  |  |
| 2018 | *வஞ்சகர் உலகம்* | சம்யுக்தா | தமிழ் |  |  |
| 2019 | செவன் | ஜென்னி | தெலுங்கு
தமிழ் |  |  |
| 2024 | விசுவம் | மீரா | தெலுங்கு | சிறு தோற்றம் | } |